פנלופה קרוז

פנלופה קרוז סנצ'ז (בספרדית: Penélope Cruz Sánchez; נולדה ב-28 באפריל 1974) היא שחקנית ודוגמנית ספרדייה זוכת פרס אוסקר לשחקנית המשנה הטובה ביותר, החלה את דרכה כרקדנית ועברה לשחק בטלוויזיה ובקולנוע. פנלופה קרוז נולדה במדריד שבספרד, למשפחה נוצרית-קתולית. הוריה, אדוארדו קרוז (סוחר) ואנקרנה סנצ'ז (ספרית), קראו לה על שם שיר של ז'ואן מנואל סראט. מגיל צעיר גילתה עניין בתחומי האמנות והמשחק. לקרוז אח צעיר ושמו אדוארדו, זמר במקצועו, ואחות קטנה בשם מוניקה קרוז, גם היא רקדנית וזמרת. אחות זו דומה לה מאוד וניצלה דמיון זה כדי להופיע בפרסומות בטלוויזיה הספרדית. בשנים האחרונות עזבה מוניקה את הריקוד לטובת סדרת טלוויזיה מצליחה. קרוז דוברת ארבע שפות: ספרדית, אנגלית, צרפתית ואיטלקית. היא נוהגת על פי האמונה הבודהיסטית. סיימה שנה שנייה בבית ספר תיכון, אך בגיל 15 עזבה את בית הספר לאחר שניצחה 500 בנות בתחרות כישרונות צעירים. למדה במשך כ-7 שנים בלט קלאסי בקונסרבטוריון הלאומי של מדריד, 3 שנים של קורסים שונים לשיפור הריקוד בבית הספר למחול "קריסטינה רוטה" בניו יורק, ובנוסף 3 שנים בלט ספרדי עם אנחלה גארידו. כמו כן נטלה חלק בקורסי ריקוד ג'אז עם ראול קבאיירו. לאחר מכן קרוז הופיעה בווידאו קליפ "לה פוארסה דל דסטינו" של להקת הסינת'פופ מקאנו והנחתה תוכנית טלוויזיה המיועדת לבני נוער בשם "לה קינטה מרצ'ה". סרטו של אלמודובר "קשור אותי! אהוב אותי!" (1990) שבו צפתה בקולנוע בפלאסה מאיור שבמדריד הותיר עליה רושם חזק, והיא החליטה להיות שחקנית כדי להגשים חלום: לעבוד עם אלמודובר. סרטיה הראשונים היו "נקניק נקניק" (1992) (סרטו של ביגאס לונה) ו"הפיתוי היפה ביותר של חיי" (1992) (זוכה פרס האוסקר בקטגוריית הסרט הזר הטוב ביותר, של הבמאי פרננדו טרואבה). בשנת 1997 גילמה את דמותה של סופיה בסרט "פקח את עינך" (מאוחר יותר גם בגרסה ההוליוודית "ונילה סקיי") מאת הבמאי אלחנדרו אמאנבר. לאחר ששיחקה באותה שנה בתפקיד קטן בסרטו "אהבת בשר ודם" של פדרו אלמודובר שיחקה בסרט נוסף שלו "הכל אודות אמא" (1999), סרט שהקנה לה פרסום עולמי. בשנת 2000 כיכבה בסרט "כל הסוסים היפים". בשנת 2001 כיכבה בסרט "המנדולינה של קפטן קורלי", שהתבסס על ספרו של לואי דה ברנייר. למדה איטלקית משום שרצתה להשתתף בסרטו של סרג'יו קסטליטו "לא לזוז!" (2004). שיתוף הפעולה הבא של אלמודובר וקרוז היה בסרט "לחזור" (2006). משחקה בסרט זה הקנה לה את פרס השחקנית הטובה ביותר של פסטיבל הקולנוע בקאן במשותף עם יתר שחקניות הסרט. בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar). ב-2009 זכתה בפרס באפט"א לשחקנית הטובה ביותר בתפקיד משנה ובפרס אוסקר לשחקנית המשנה הטובה ביותר עבור השתתפותה בסרטו של וודי אלן "ויקי כריסטינה ברצלונה". באותה שנה שיחקה בתפקיד ראשי בסרטו של אלמודובר, "חיבוקים שבורים" ובסרט "Nine", עליו הייתה מועמדות שנייה לפרס אוסקר לשחקנית המשנה לשנת 2010. באותה שנה שיחקה ב"סקס והעיר הגדולה 2". בשנת 2012, שיחקה בסרטו של וודי אלן, "לרומא באהבה". ב-2013, שיחקה בסרט הספרדי "לעוף מהתרגשות". ב-2016 שיחקה בסרטים "גרימסבי" ו"זולנדר 2". בשנת 2017 שיחקה לצד ג'וני דפ בסרט הפשע הבלשי של קנת בראנה "רצח באוריינט אקספרס" שמבוסס על ספר באותו שם מאת אגאתה כריסטי. בשנת 2018 שיחקה בסרט "כולם יודעים" ושיחקה את דונטלה ורסצ'ה ב-"הרצח של ורסצ'ה" - העונה השנייה של סדרת הטלוויזיה האמריקאית "סיפור פשע אמריקאי". ב-2019 שיחקה בסרטים "כאב ותהילה" ו"רשת צרעות". בשנת 2021 כיכבה בסרטו של פדרו אלמודובר "אמהות מקבילות". על תפקידה הייתה קרוז מועמדת לפרס אוסקר לשחקנית הטובה ביותר ולפרס האקדמיה האירופית לקולנוע לשחקנית הטובה ביותר (אנ'). בשנת 2022 שיחקה בסרט "יחידה 355". קרוז צמחונית משנת 2000 בעקבות משחקה בסרט "כל הסוסים היפים". בין השנים 2001–2004 הייתה בזוגיות עם השחקן האמריקאי טום קרוז. מאז 2007 נמצאת בזוגיות עם השחקן הספרדי חאווייר ברדם. השניים נישאו ב-2010. בינואר 2011 נולד לזוג בן בשם ליאו וביולי 2013 נולדה בתם לונה. לאחר לידת ילדיה, קרוז החלה לתמוך בהנקה בפומבי. ב-2014, במהלך מבצע צוק איתן, קרוז ובעלה חאווייר ברדם (ביחד עם עוד קולנוענים ספרדים ובהם פדרו אלמודובר) האשימו את מדינת ישראל בביצוע רצח עם בפלסטינים, ואף שיגרו מכתב חריף לאיחוד האירופי - בו גינו את פעולות צה"ל ברצועת עזה. הפיתוי היפה ביותר של חיי (1992) בתפקיד: לוז נקניק נקניק (1992) - בתפקיד: לה היג'ה דה פוטה פקח את עיניך (1997) - בתפקיד: סופיה אהבת בשר ודם (1997) - בתפקיד: ויזבל פלאזה קבאלרו ארץ קטנה גדולה (1998) - בתפקיד: ג'וזפה או'ניל דון חואן (1998) - בתפקיד : מאטיורין הכל אודות אמא (1999) - בתפקיד: הרמנה רוזה כל הסוסים יפים (2000) - בתפקיד: אלכסנדרה ווילאבל אשה על הגובה (2000) - בתפקיד: איזבלה אוליביירה שאיפות (2001) - בתפקיד: מרטה סקאנדרי אין חדשות מאלוהים (2001) - בתפקיד: כרמן ראמוס המנדולינה של קפטן קורלי (2001) - בתפקיד: מירתה יונג להתעורר ברינו (2002) -בתפקיד: ברנדה ( אישה ספרדייה ) ונילה סקיי (2002) - בתפקיד: סופיה סראנו מחופשים ואנונימיים (2003) - בתפקיד: פייגן ליס פאן פאן לה טוליפ (2003) - בתפקיד: מדליין לה פראנצ'יזה גוטיקה (2003) - בתפקיד: כלואי סאבה ראש בעננים (2004) - בתפקיד: מיא לא לזוז (2004) - בתפקיד: איטליה נואל (2004) - בתפקיד: נינה ואסקז סהרה (2005) - בתפקיד: אווה רוחאס כרומופוביה (2005) - בתפקיד: גלוריה לחזור (2006) - בתפקיד: ריימונדה שודדות (2006) - בתפקיד: מריה אלווארז הלילה הטוב (2007) - בתפקיד: אנה, מלודיה התשוקה שבפנים (2008) - בתפקיד: קונסואלה קאסטיליו ויקי כריסטינה ברצלונה (2008) - בתפקיד: ויקי כריסטנה חולשה ליופי (2008) - בתפקיד: פינה שורט חיבוקים שבורים (2009) - בתפקיד: לנה Nine מיוזיקל (2010) - בתפקיד: קרלה שודדי הקאריביים: זרמים זרים (2011) - בתפקיד: אנג'ליקה לרומא באהבה (2012) - בתפקיד: אנה נולד פעמיים (2013) - בתפקיד: ג'מה היועץ (2013) - בתפקיד: לאורה מא מא (2015) - בתפקיד: מגדה גרימסבי (2016) - בתפקיד: רונדה ג'ורג' זולנדר 2 (2016) - בתפקיד: ולנטינה ולנסיה רצח באוריינט אקספרס (2017) - בתפקיד: פיטאר. פבלו (2017) - בתפקיד: וירג'יניה ואלאחו כולם יודעים (2018) - בתפקיד: לאורה כאב ותהילה (2019) - בתפקיד: תאנצ'יטה רשת צרעות (2019) - בתפקיד: אולגה סאלאנואבה אמהות מקבילות (2021) - בתפקיד: חאניס התחרות הרשמית (2021) - בתפקיד: לולה. יחידה 355 (2022) - בתפקיד: גראסיאלה ריברה פרארי (2023) - בתפקיד: לורה פרארי. הכלה! (2025) - בתפקיד: מירנה. Love Child‏ (TBA) - בתפקידף לימנסיטה אתר האינטרנט הרשמי של פנלופה קרוז פנלופה קרוז, ברשת החברתית פייסבוק פנלופה קרוז, ברשת החברתית אקס (טוויטר) פנלופה קרוז, ברשת החברתית אינסטגרם פנלופה קרוז, במסד הנתונים הקולנועיים IMDb (באנגלית) פנלופה קרוז, באתר "אידיבי", מאגר הידע העברי לקולנוע ישראלי ועולמי פנלופה קרוז, באתר AllMovie (באנגלית) פנלופה קרוז, באתר Rotten Tomatoes (באנגלית) פנלופה קרוז, באתר Box Office Mojo (באנגלית) פנלופה קרוז, באתר Metacritic (באנגלית) פנלופה קרוז, במסד הנתונים הקולנועיים KinoPoisk (ברוסית) פנלופה קרוז, באתר אפל מיוזיק (באנגלית) פנלופה קרוז, באתר ספוטיפיי פנלופה קרוז, באתר סאונדקלאוד (באנגלית) פנלופה קרוז, באתר Last.fm (באנגלית) פנלופה קרוז, באתר AllMusic (באנגלית) פנלופה קרוז, באתר MusicBrainz (באנגלית) פנלופה קרוז, באתר דיזר פנלופה קרוז, באתר Yandex.Music (ברוסית) פנלופה קרוז, באתר Discogs (באנגלית) פנלופה קרוז, באתר Genius פנלופה קרוז, באתר טיידל (באנגלית) פנלופה קרוז, באתר אמזון מיוזיק לואיז פראנס, The Observer, חיבוקים חמים: אלמודובר ופנלופה קרוז בריאיון משותף, באתר nrg‏, 29 באוגוסט 2009 פז חסדאי‏, חבילת קרוז, באתר וואלה, 16 בינואר 2010 קרן בר לב, ‏ויוה אספנה: האבולוציה של פנלופה קרוז, באתר ‏מאקו‏, 14 בפברואר 2014 יניב חלילי, הורה קרוז, באתר ynet, 17 ביוני 2016 אבנר שביט‏, התקף הפאניקה, הסירוב לסצנת העירום והעצומה נגד ישראל: פנלופה קרוז בריאיון מהלב, באתר וואלה, 11 באפריל 2019 פנלופה קרוז, באתר אנציקלופדיה בריטניקה (באנגלית) שירות וואלה! סלבס‏, פנלופה קרוז: "ישראל מבצעת רצח עם", באתר וואלה, 29 ביולי 2014